‌Tacaíocht tithíochta sóisialaí nua atá á tabhairt isteach ag údaráis áitiúla í an Íocaíocht Cúnaimh Tithíochta (ÍCT). Tiocfaidh ÍCT in áit Forlíonadh Cíosa dóibh siúd a bhfuil riachtanas tithíochta fadtéarmaí acu agus a cháilíonn le haghaidh tacaíocht tithíochta sóisialaí.
Má tá tú incháilithe mar iarratasóir faomhaithe tithíochta, caithfidh tú do chóiríocht phríobháideach féin ar cíos a aimsiú (laistigh de theorainneacha ar leith - féach thíos). Íocfaidh an tÚdarás Áitiúil an tiarna talún go díreach, agus íocfaidh an tionónta cíos leis an údarás áitiúil bunaithe ar an scéim dhifrealach cíosa. Beidh an cíos bunaithe ar do theacht isteach seachtainiúil agus oibríonn sé mórán mar an gcéanna leis na cíosanna difrealacha atá á ngearradh ar thithe de chuid an údaráis áitiúil.